**আবু নূর মোহাম্মদ এহতেশামুর রহমান** (১২ অক্টোবর ১৯২৭ – ১৭ ফেব্রুয়ারি ২০০২), যিনি **এহতেশাম হায়দার চৌধুরী** নামে অধিক পরিচিত একজন পাকিস্তানি এবং বাংলাদেশি চলচ্চিত্র পরিচালক। চলচ্চিত্র পরিবেশক হিসেবে কর্মজীবন শুরুর পর বাংলাদেশ চলচ্চিত্র উন্নয়ন সংস্থা প্রতিষ্ঠিত হলে তিনি ১৯৫৯ সালে "এ দেশ তোমার আমার" চলচ্চিত্র নির্মাণ করেন। পরবর্তী কালে তিনি *রাজধানীর বুকে* (১৯৬০), *চকোরী* (১৯৬৭), *চন্দা* (১৯৬২), নতুন সুর (১৯৬২), সাগর (১৯৬৫) প্রভৃতি চলচ্চিত্র নির্মাণ করেন। তিনি ২০০২ সালে মৃত্যুবরণ করেন।

জন্ম ও প্রারম্ভিক জীবন
----------------------

এহতেশাম ১৯২৭ সালের ১২ই অক্টোবর ঢাকার বংশালে জন্মগ্রহণ করেন। বাবা মোহাম্মদ ইউসুফ ছিলেন ইসলামিয়া কলেজের অধ্যাপক এবং মা মোছাম্মত কানিজ ফাতেমা ছিলেন একজন গৃহিণী। তার পিতামহ ছিলেন হাকিম হাবিবুর রহমান। তার ছোট ভাই চলচ্চিত্র পরিচালক ও প্রযোজক মুস্তাফিজ এবং শাবান তার ভাতিজি।

পেশাজীবন
--------

এহতেশাম পরিচালিত শবনম ও রহমান অভিনীত চলচ্চিত্র ছন্দ (১৯৬২)।
এহতেশাম ১৯৫০ সালে প্রথমে চলচ্চিত্র পরিবেশক হিসেবে কর্মজীবন শুরু করেন। তিনি অনেক জনপ্রিয় অভিনেতা-অভিনেত্রীকে আবিষ্কার করেন।  ১৯৫৯ সালের ২৫শে তার প্রথম চলচ্চিত্র "এ দেশ তোমার আমার" মুক্তি পায়, যাতে তার দুই সহকারী পরিচালক ছিলেন জহির রায়হান এবং কামাল আহমেদ। এই ছবিতে প্রথম অভিনয় করেন সুভাষ দত্ত  এবং শবনম। ১৯৬০ সালে তিনি নির্মাণ করেন *রাজধানীর বুকে*। চলচ্চিত্রের ‘তোমারে লেগেছে এত যে ভালো’ গানটি জনপ্রিয় হয়।

তিনি উর্দুতে ব্যবসাসফল চলচ্চিত্র নির্মাণ করেন এবং স্বাধীনতার পরে বাংলায় চলচ্চিত্র নির্মাণ করেন। তিনি সফল অভিনেতা নাদিম বেগকে আবিষ্কার করেন এবং পরে তার মেয়ের সঙ্গে বিয়ে দেন। উর্দুতে তিনি পূর্ব পাকিস্তানের শিল্পীদের নিয়ে চান্দা (১৯৬২) ও চকোরী (১৯৬৭) নির্মাণ করেন। চকোরী ছবিতে নাদীম-এর অভিষেক হয় এবং শাবানার তা প্রথম উর্দু ছবি ছিল। তৎকালীন পূর্ব ও পশ্চিম পাকিস্তান দুই জায়গাতেই জনপ্রিয়তা পায় চলচ্চিত্র দুটি। সে সময় পাকিস্তানের ডন পত্রিকায় একজন চিত্রসমালোচনায় লিখেছিলেন, "সিনেমা বানানো শিখতে হলে সিনেমার তীর্থস্থান ঢাকায় যাও"।

চলচ্চিত্র তালিকা
----------------

তার প্রযোজিত জনপ্রিয় চলচ্চিত্র *রাজধানীর বুকে* (১৯৬০), *চকোরী* (১৯৬৭), *চন্দা* (১৯৬২), নতুন সুর (১৯৬২), সাগর (১৯৬৫), বাংলাদেশের ২য় রঙ্গিন চলচ্চিত্র, চাঁদ আর চাঁদনি (১৯৬৮), দাগ, *পীচ ঢালা পথ* (১৯৭০), শক্তি ইত্যাদি।

তথ্যসূত্র
---------

1. ↑  akr4m। "পরিচালক এহতেশাম হায়দার চৌধুরীর জন্মদিন আজ"। *dbcnews.tv* (ইংরেজি ভাষায়)। সংগ্রহের তারিখ ২০২১-১০-১১।
2. 1 2 3  "Film director Ehtesham dies at 75"। *DAWN.COM* (ইংরেজি ভাষায়)। ডন। ১৯ ফেব্রুয়ারি ২০০২। সংগ্রহের তারিখ ২০ আগস্ট ২০২০।
3. ↑  জোয়াদ, আবদুল্লাহ (২০১০)। *বাংলাদেশের চলচ্চিত্র: পাঁচ দশকের ইতিহাস*। ঢাকা: জ্যোতিপ্রকাশ। পৃষ্ঠা ৭১১।
4. 1 2  খন্দকার মাহমুদুল হাসান (২০১২)। "এহ্তেশাম"। ইসলাম, সিরাজুল; মিয়া, সাজাহান; খানম, মাহফুজা; আহমেদ, সাব্বীর। *বাংলাপিডিয়া: বাংলাদেশের জাতীয় বিশ্বকোষ* (২য় সংস্করণ)। ঢাকা, বাংলাদেশ: বাংলাপিডিয়া ট্রাস্ট, বাংলাদেশ এশিয়াটিক সোসাইটি। আইএসবিএন 9843205901। ওএল 30677644M। ওসিএলসি 883871743।
5. ↑  "Subhash Dutta Passes Away", *দ্য নিউ নেশন* (ঢাকা), ১ নভেম্বর ২০১২  – via হাইবিম রিসার্চ (সদস্যতা প্রয়োজনীয়)   ওয়েব্যাক মেশিনে আর্কাইভকৃত ২৪ সেপ্টেম্বর ২০১৫ তারিখে।
6. ↑  "Shabnam to Get Lifetime Achievement Award", *দ্য নিউ নেশন* (ঢাকা), ২ ফেব্রুয়ারি ২০১৫  – via হাইবিম রিসার্চ (সদস্যতা প্রয়োজনীয়)   ওয়েব্যাক মেশিনে আর্কাইভকৃত ২৪ সেপ্টেম্বর ২০১৫ তারিখে.
7. ↑  "Missing Ehtesham"  ওয়েব্যাক মেশিনে আর্কাইভকৃত ২৪ সেপ্টেম্বর ২০১৫ তারিখে,  *ইনডিপেন্ডেন্ট* (ঢাকা), ১৯ ফেব্রুয়ারি ২০০২  – via হাইবিম রিসার্চ (সদস্যতা প্রয়োজনীয়) ।
8. ↑  "Film,TV actor Nadeem turns 72", GeoTV, ১৯ জুলাই ২০১৩।
9. ↑  "যে নির্মাতাকে ব্যর্থতা কখনো ছুঁতে পারেনি"। *প্রথম আলো*। সংগ্রহের তারিখ ১৯ আগস্ট ২০২০।

বহিঃসংযোগ
---------

* ইন্টারনেট মুভি ডেটাবেজে এহতেশাম (ইংরেজি)
* বাংলা মুভি ডেটাবেজে *এহতেশাম* উইকিউপাত্তে এটি সম্পাদনা করুন

| * দে
* স
এহতেশাম পরিচালিত চলচ্চিত্র |
| --- |
| 
* এ দেশ তোমার আমার (১৯৫৯)
* রাজধানীর বুকে (১৯৬০)
* নতুন সুর (১৯৬২)
* চান্দা (১৯৬২)
* সাগর (১৯৬৫)
* চকোরী (১৯৬৭)
* পীচ ঢালা পথ (১৯৬৮)
* চান্দ অউর চান্দনী (১৯৬৮)
* দঘ (১৯৬৯)
* শক্তি (১৯৮৪)
* চাঁদনী (১৯৯১)
* চাঁদনী রাতে (১৯৯৩)
* মৌমাছি (১৯৯৬)

 |